
REFERAT DE APROBARE
la proiectul de hotărâre privind aprobarea scoaterii la licitatie, în vederea inchirierii, a unui spaţiu în suprafaţă de 40,85 mp, aparţinând domeniului public al comunei Bătrâni, situat în cadrul Dispensarului Uman Bătrâni

Doamnelor si Domnilor consilieri ,
        Obiectul prezentului proiect îl constituie aprobarea scoaterii la licitatie, în vederea închirierii, a unui spaţiu în suprafaţă de 40,85 mp, aparţinând domeniului public al comunei Bătrâni, situat în cadrul Dispensarului Uman Bătrâni        
În conformitate cu prevederile art.297 alin.(2) din O.U.G. nr.57/2019  ,, În cazul închirierii bunurilor proprietate publică de către titularul dreptului de administrare, inițierea procedurii de închiriere se stabilește de către regiile autonome, autoritățile administrației publice centrale sau locale, precum și de alte instituții de interes public național, județean sau local”.
       Spaţiul  propus spre închiriere este situat în cadrul Dispensarului Uman , aflat în sat Bătrâni, comuna Bătrâni,  aflat în domeniul public al comunei Bătrâni.
      Consider necesară şi oportună aprobarea închirierii acestui spaţiu în scopul specificat, având în vedere avantajele pe care acestea le oferă cetăţenilor din acestă localitate care nu și-au mai putut  procura medicamentele necesare,fiind nevoiţi să se deplaseze în alte localităţi , în condițiile în care populatia U.A.T. este îmbătrânită cu probleme grave de sănătate.
        Preţul minim de pornire al chiriei este cel stabilit în raportul de evaluare întocmit de expert autorizat ANEVAR, în condiţiile legii,  respectiv 17,77 lei/MP/ lună.

     Conform art.334 din O.U.G nr.57/2019 privind Codul administrativ, documentația de atribuire este alcătuită din:
a) caietul de sarcini;
b) fișa de date a procedurii;
  c) contractul-cadru conținând clauze contractuale obligatorii;
  d) formulare și modele de documente.

          Având în vedere cele prezentate mai sus propun spre dezbatere și adoptare,  Consiliului Local al comunei Bătrâni proiectul de hotărâre privind aprobarea scoaterii la licitatie, în vederea inchirierii, a unui spaţiu în suprafaţă de 40,85 mp, aparţinând domeniului public al comunei Bătrâni, situat în cadrul Dispensarului Uman Bătrâni, în forma pe care o voi prezenta.
Vă mulțumesc !


P R I M A R ,
                                                   STOICA FLORIN-NICOLAIE
